ΓΡΑΠΤΗ ΕΡΩΤΗΣΗ E-0548/02

υποβολή: Alexandros Alavanos (GUE/NGL) προς την Επιτροπή

(28 Φεβρουαρίου 2002)

Θέμα: Παιδικά ατυχήματα από μικροαντικείμενα σε σοκολατένια αυγά

Το Κέντρο Έρευνας και Πρόληψης Παιδικών Ατυχημάτων στην Ελλάδα εκφράζει την ανησυχία του για τα παιδικά ατυχήματα που προκαλούνται από την κατάποση μικρών μη βρώσιμων αντικειμένων (παιχνίδια) που βρίσκονται σε σοκολατένια αυγά. Παρά τους ισχυρισμούς των βιομηχανιών που τα παράγουν, ότι είναι ασφαλή και δεν προκαλούν τραυματισμούς,πολογίζεται ότι καταγράφονται στην Ευρώπη 2000 ατυχήματα το χρόνο, έχουν ήδη καταγραφεί θάνατοι από πνιγμό και κανείς δεν μπορεί να προβλέψει πότε θα συμβεί το επόμενο θανατηφόρο ατύχημα, ενώ στις ΗΠΑ έχει ήδη απαγορευθεί η πώληση αυτών των προϊόντων.

Έχει η Επιτροπή στην διάθεσή της μελέτες και στατιστικά στοιχεία γι' αυτού του είδους τα ατυχήματα·

Ποια μέτρα προτίθεται να λάβει ώστε να σταματήσει αυτή η επικίνδυνη πρακτική ανάμειξης βρώσιμων με μη βρώσιμα αντικείμενα στα προϊόντα που απευθύνονται σε παιδιά μικρής ηλικίας·

Τα κράτη μέλη μπορούν να λάβουν μονομερώς μέτρα αφού πρόκειται για θέμα Δημόσιαςγείας·

Κοινή απάντησητου κ. Byrne εξ ονόματος της Επιτροπήςστις γραπτές ερωτήσεις E-0504/02 και E-0548/02

(25 Απριλίου 2002)

Το 1999, η Επιτροπή διεξήγαγε προκαταρκτική έρευνα σχετικά με τους κινδύνους που παρουσιάζει ο συνδυασμός ορισμένων μη εδώδιμων προϊόντων (συνήθως παιχνιδιών) με τρόφιμα (συνήθως προϊόντα ζαχαροπλαστικής). Η έρευνα αφορούσε τα μη εδώδιμα προϊόντα τα οποία πωλούνται, σε ξεχωριστή συσκευασία, μαζί με τρόφιμα. Τα προϊόντα του τύπου αβγό έκπληξη τα οποία περιέχουν παιχνίδια σε ξεχωριστή συσκευασία (πλαστική θήκη ή άλλη) συγκαταλέγονταν στα προϊόντα που εξετάστηκαν. Θα πρέπει να γίνει διαχωρισμός των μη εδώδιμων προϊόντων που συνδυάζονται άμεσα (αναμειγνύονται) χωρίς ξεχωριστή συσκευασία, και των τροφίμων εκείνων για τα οποία, ήδη από το 1997, είχε αποφασιστεί ότι θα πρέπει να θεωρούνται απαγορευμένα βάσει της οδηγίας 92/59/ΕΟΚ του Συμβουλίου της 29ης Ιουνίου 1992 για τη γενική ασφάλεια των προϊόντων(1), λόγω τουψηλού κινδύνου που παρουσιάζουν.

Η έρευνα, που ολοκληρώθηκε το 2000, συνεκτίμησε όλα τα διαθέσιμα δεδομένα σχετικά με τα κοινοποιηθέντα ατυχήματα και τις πληροφορίες που συγκεντρώθηκαν από τις αρμόδιες αρχές των κρατών μελών. Τα πλήρη αποτελέσματα αυτής της έρευνας κοινοποιήθηκαν στο Κοινοβούλιο στο πλαίσιο του αιτήματος 280/99, της απάντησης στην προφορική ερώτηση 21/00(2), και διαφόρων απαντήσεων της Επιτροπής σε κοινοβουλευτικές ερωτήσεις, ιδίως της κοινής απάντησης στις ερωτήσεις E-2630/00 του κ. Moreira Da Silva(3), 2631/00 της κ. Damio(5) και 2632/00 του κ. Lage(6).

Η Επιτροπή, συνεπικουρούμενη από την επιτροπή έκτακτης ανάγκης που προβλέπει η οδηγία 92/59/ΕΟΚ, με βάση τα στοιχεία και τις πληροφορίες που συγκεντρώθηκαν, θα μπορούσε να συμπεράνει ότι αυτά τα προϊόντα ενδέχεται να παρουσιάζουν κινδύνους οι οποίοι, πάντως, δεν διαφέρουν από τους κινδύνους των μικρών παιχνιδιών γενικότερα, ή των παιχνιδιών που περιέχουν μικρά μέρη.

Με άλλα λόγια, ο συνδυασμός, όταν πραγματοποιείται με ξεχωριστές συσκευασίες, δεν έχει προσδιοριστεί ως ειδικός παράγοντας κινδύνου, επειδή στο παρόν στάδιο δεν έχει αποδειχθεί η ύπαρξη σχέσης αιτίου και αιτιατού μεταξύ, αφενός, του συνδυασμού ενός παιχνιδιού σε ξεχωριστή συσκευασία με ένα προϊόν ζαχαροπλαστικής και, αφετέρου, του κινδύνου ατυχήματος. Πράγματι, ο κίνδυνος εξαρτάται από τα ιδιαίτερα χαρακτηριστικά του μη εδώδιμου προϊόντος ή της συσκευασίας του, και ιδίως από τα παιχνίδια μικρών διαστάσεων ή εκείνα που περιέχουν μικρά μέρη. Η ασφάλεια των τελευταίων αυτών ρυθμίζεται, εξάλλου, από την οδηγία 88/378/ΕΟΚ του Συμβουλίου της 3ης Μαΐου 1988 για την προσέγγιση των νομοθεσιών των κρατών μελών σχετικά με την ασφάλεια των παιχνιδιών(4).

(1) ΕΕ L 228 της 11.8.1992.

(2) Προφορική απάντηση της 14.4 200.

(3) ΕΕ C 136 E της 8.5.2001.

(4) ΕΕ L 187 της 16.7.1988.

(5) ΕΕ C 136 E της 8.5.2001.

(6) ΕΕ C 136 E της 8.5.2001.